שומרים על בריאות הציבור בבת ים - מקומונט תל אביב - חדשות מקומיות של העיר תל אביב
ראשי » חדשות בת ים » שומרים על בריאות הציבור בבת ים
שומרים על בריאות הציבור בבת ים
העיר בת-ים שמה לה למטרה לשמור על שלום בריאות הציבור בכל הכלים העומדים לרשותה. במסגרת זו, נערך אתמול (21.1.2020) לראשונה בבת-ים כנס לבעלי עסקים ולעובדיהם, תוך דגש על מכירה וטיפול נכון בבשר עופות דגים ומוצריהם. מטרת הכנס היא לתת כלי נוסף לבעלי העסקים לצורך ניהול אטליז וחנויות הדגים בהתאם לחוק. הכנס נעשה בחסות השירות הווטרינרי של עיריית בת-ים ובהשתתפות של עובדי משרד הבריאות, בעלי עסקים, מפקחים, תברואנים מרישוי עסקים ועובדי המחלקה הוטרינרית נטלו חלק בכנס.
ד”ר משה ננקין, הוטרינר היערוני, פתח את הכנס שהתקיים בבית יד לבנים בעיר, בהצגת השירות הווטרינרי העירוני ונשא הרצאה בנושא “חוק הגנה על בריאות הציבור (מזון) 2015”. אינג’ אבי סלקמן ממשרד הבריאות הציג את הנחיות הלשכה לטיפול וייצור מוצרי בשר ודגים המיועדים למכירה במקום, באטליזים ובחנויות דגים, ד”ר אורן כתבי, רופא וטרינר ממשרד הבריאות, עמד על התנאים וההליכים לקבלת רישיון יצרן (אטליז קטגוריה ג’) בעסקים לממכר מזון מן החי. אחרון הציג מר רפי דגן, מנהל מחלקת רישוי עסקים בעיריית בת-ים, את הרפורמה בתחום רישוי עסקים – הפחתת ההליך הבירוקרטי ותדירות הפיקוח בעסקים והעברת האחריות לבעל העסק עצמו.
במחלקה הווטרינרית מסכמים את הכנס המוצלח ומציינים כי אין מדובר בכנס ראשון בנושא ואחת לכמה זמן יערך כנס הסברה וריענון בקרב בעלי העסקים המוכרים מוצרי בשר, עופות ודגים. במסגרת הגברת האכיפה בעסקים שבאחריות המחלקה הוטרינרית, חשוב לעירייה כי בעלי העסקים יהיו מודעים לשינויים בתקנות ובחוקים של משרד הבריאות, כדי למנוע עבירות על החוק, והכי חשוב לשמור על בריאות הציבור.